钦定古今图书集成/理学汇编/经籍典/第054卷 > 《易原》 > 六律唱和本洛书图
## 钦定古今图书集成/理学汇编/经籍典/第054卷 > 《易原》 > 六律唱和本洛书图

瞿氏曰：“乐自《洛书》来，书四十五，倍九十，故黄钟九寸。
律含少于三寸九，故三寸九为律吕始数。三寸九至
九寸，相距五寸一分，为律吕距数。律吕皆用六、四十
五，少六，即始数三寸九，四十五，多六，即距数五寸一。
《测律图》用三、八、十、十、二十八，合五十一，而虚一、三、四、
五、六、七、九、十一，不用者合四十五。是用者合律吕距”
数；不用，合《洛书》本数。《洛书》用九小馀，非九即二七，合
之共得五寸四分，是补者，又合《河图》虚一之本数。且
黄蕤为律母，共十二寸九分，为《洛书》“戴九履一”，卦图
天地定位，上下对待，今黄合蕤、大合林，各得十二寸
九分，即《洛书》“上下合十”之义。《洛书》左三右七，卦图水
火相逮，左右对待。今南合夹、姑合无，亦共得十二寸
九分，即《洛书》左右合十之义。《洛书》“二四为肩，六八为
足。”卦图山泽通气，雷风相薄，斜相对待。今仲合应夷
合太，各得十二寸九分，即《洛书》二八合十，四六合十
之义。以四个十二寸九分，分而为两，亦是二十五寸
八分，纵横斜三者，并同一致，造化自然之妙如此。
徐寒泉曰：“参两之合为五，此天数五，地数五，而天地
五十有五，参其伍为十五，伍其参为十五，《河图》所以
中宫十五，《洛书》所以外方十五，而一、二、三、四、六、七、八、
九，皆成十五也。参伍之合为八，参其八则为八卦之
二十四，伍其八则为图书之四十，而干、坎、艮、震、巽、离、
坤、兑各得一五。八卦之变，一参而已；六十四卦之变，
两参而”已。卦变成于三，则数变亦成于三。是故图书
之数，无往非五，即无往非三。“中五”之一，合上下为三，
合左右为三。“中五”之五，合上五下五而为三五，合一
九二八，三七四六，俱为三五。“北一”合六八，南九合二
四。“东三”合四八，西七合二六，俱为三五。五参二而为
一六，五参四而为二七。五参六而为三八，五“参八而
为四九”，盖数莫神于一，莫变于二。参者，天一地二之
相倚，所以成变化而行鬼神者也。五则纵横视之皆
三，故三与五原不相离。三五之间为四，三参四中为
七，七亦三也，五参四中为九，九亦三也。三五七九皆
纯阳之数，而不言一者，参即一也。一参二中为三，一
参四中为五，一参六中为七，“一参八中为九。”三五、七
九皆一也，则二四、六八皆二也。此一之所以为神，而
两之所以为化也。瞿氏律吕，黄、蕤以三分损益，大林
以五分损益，大夹、姑仲各损二分，夷南、无应各益二
分。三者一之参乎二也。黄钟、蕤宾为上下六律之始，
故用三以合天地之始数。五者，上下左右皆三，上下
左右中皆一也。大吕、林钟为上下六律之元间，故用
五合天地之中数。黄、蕤之用三，用一也，大林之用五，
用三也。以二两一则为三；以二两三则为五。十二律
中用三者二律，用五者二律；用二者八律。以二二两
三则为七；以二二两五则为九。黄、大相配，犹《上经》之乾坤；太、夹、姑、仲相配，犹《上经》之“颐过、坎离”也。蕤、林“相
配，犹《下经》之咸、恒、夷、南”，“无应”相配，犹《下经》之“中、小、既、
未”也。故律皆用二以两三，皆用二以两五，合天地之
终数。八律之用二者，用三用五也；用三用五者，用七
用九也。用七所以含三，用九所以含一。《干凿度》曰：“九
者，气变之究也。复变而为一，九变为一，则一参乎两
而为三，三各参乎两而为九，三与”九所以始终不穷，
即一与二所以变动不居者也。天地之道，为物不贰，
天下之动贞夫。一，上六律阳用三、用五、用二，下六律
阴，亦用三、用五、用二。故曰：“一阴一阳之谓道，阴阳不
测之谓神。”